OpenLLM-France/wikimedia huggingface dataset:
# Querrien

Querrien (en bretó Kerien) és un municipi francès, situat a la regió de Bretanya, al departament de Finisterre. L'any 2006 tenia 1.659 habitants. El 7 de març de 2007 el consell municipal va aprovar la carta Ya d'ar brezhoneg.

## Demografia

Evolució de la població Cassini :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 2 397 | 2 516 | 2390 | 2 796 | 2 871 | 2 982 | 3 103 | 3 260 | 3 282 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 3 019 | 2 527 | 2 561 | 2 183 | 2 630 | 2 840 | 3 000 | 3 153 | 3 173 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 3 260 | 3 346 | 3 453 | 3 232 | 3 280 | 3 114 | 3 043 | 3 005 | 2 597 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 2 372 | 2 118 | 1 858 | 1 759 | 1 650 | 1 596 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat |
| 1953-1965 | François Cadic |
| 1965-1977 | Pierre Kerbiquet |
| 1977-1995 | Marcel Cado |
| 1995- | Marcel Moysan |

## Referències

* ↑ http://cassini.ehess.fr/ Population avant le recensement de 1962
# Premi Nacional de Disseny

El Premi Nacional de Disseny formà part dels Premis Nacionals de Cultura i era concedit anualment per la Generalitat de Catalunya, reconeixent la trajectòria professional de cada guardonat en la seva categoria i amb una dotació de 18.000 euros.
El premi fou designat per un jurat encapçalat pel Conseller de Cultura i era atorgat en una cerimònia realitzada el mes de setembre presidida pel President de la Generalitat, conjuntament amb la resta de Premis Nacionals de Cultura. A principis d'abril de 2013 es va fer públic que el Govern de la Generalitat de Catalunya reduïa els premis Nacionals de Cultura de 16 a 10 guardonats, i n'abolia les categories, creant un sol guardó de Premi Nacional de Cultura, amb la intenció de "tallar el creixement il·limitat de categories".

## Guanyadors

Des del 2003 el Premi Nacional de Disseny s'ha atorgat a:
* 2003 - Daniel Giralt-Miracle
* 2004 - Foment de les Arts Decoratives-FAD
* 2005 - Editorial ACTAR
* 2006 - Pati Núñez
* 2007 - Martí Guixé
* 2008 - Nani Marquina
* 2009 - Enric Jardí
* 2010 - Claret Serrahima
* 2011 - Javier Mariscal
* 2012 - Enric Satué

## Referències

* ↑ Closas, Núria «Es redueixen els Premis Nacionals de Cultura». Diari Ara, 03-04-2013, p.31. ISSN: 2014-010X [Consulta: abril 2013].
* ↑ Premis Nacionals de Disseny, al web del Departament de Cultura de la Generalitat de Catalunya
* ↑ «Mariscal, Premi Nacional de Cultura en Disseny i Pessarrodona en Literatura». elsingulardigital.cat [Consulta: 22 febrer 2011]. «Còpia arxivada». Arxivat de l'original el 2011-12-12. [Consulta: 22 febrer 2011].
# Lawrence (Nova York)

Lawrence és una població dels Estats Units a l'estat de Nova York. Segons el cens del 2000 tenia 6.522 habitants.

## Demografia

Segons el cens del 2000, Lawrence tenia 6.522 habitants, 2.113 habitatges, i 1.629 famílies. La densitat de població era de 654,1 habitants/km².
Dels 2.113 habitatges en un 37,6% hi vivien nens de menys de 18 anys, en un 69,7% hi vivien parelles casades, en un 5,5% dones solteres, i en un 22,9% no eren unitats familiars. En el 20,8% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,09 i el nombre mitjà de persones que vivien en cada família era de 3,62.
Per edats la població es repartia de la següent manera: un 32,6% tenia menys de 18 anys, un 6,9% entre 18 i 24, un 20,3% entre 25 i 44, un 24% de 45 a 60 i un 16,1% 65 anys o més.
L'edat mediana era de 37 anys. Per cada 100 dones de 18 o més anys hi havia 89,7 homes.
La renda mediana per habitatge era de 104.845 $ i la renda mediana per família de 129.779 $. Els homes tenien una renda mediana de 99.841 $ mentre que les dones 41.094 $. La renda per capita de la població era de 51.602 $. Entorn del 4,3% de les famílies i el 6,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lawrence». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Lawrence». American Fact Finder. Oficina del Cens dels Estats Units, 12-01-2010.
# Mweka

Mweka és una ciutat situada al sud de la República Democràtica del Congo, a la línia de ferrocarril de Kasai entre Kananga i el port del riu Kasai a Ilebo. Mweka és també la seu del Territori de Mweka (districte administratiu) de l'actual província de Kasai. La seva catedral és la seu episcopal de la diòcesi catòlica romana de Mweka .

## Transport

Quan funciona la connexió ferroviària a la línia Katanga, els trens arriben a Lubumbashi, 1.406 km al sud-est de Mweka. El viatge en tren o vaixell des de Mweka via Ilebo fins a la capital, Kinshasa és d'uns 1.000 km. Mweka és relativament accessible pels estàndards del país. L'aeroport de Mweka està a 690 km a l'est de Kinshasa.
A principis d'agost del 2007, un accident de trens de mercaderies a prop de Mweka va matar unes 100 persones que circulaven il·legalment als vagons.

## Epidèmia

A finals d'agost del 2007, al Territori de Mweka hi va haver un brot de febre hemorràgica de l'Ebola, que va matar més de 100 persones, inclosos tots aquells que van assistir als funerals de dos caps de poble.

## Referències

* ↑ Société Nationale Des Chemins De Fer Du Congo: Réseau principal, écartement 1067 mm at www.fahrplancenter.com.
* ↑ "Scores Die in Congo Train Derailment." By Stephanie McCrummen, Washington Post Foreign Service, August 3, 2007.
* ↑ "Congo Officials Confirm Ebola Outbreak" Arxivat 2012-02-11 a Wayback Machine. Associated Press, September 11, 2007
* ↑ "Mourners die as fever grips Congo." Sydney Morning Herald, August 30, 2007
# Locqueltas

Locqueltas (en bretó Lokeltaz) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 1.484 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 733 | 744 | 745 | 1.056 | 1.128 | 1.215 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Alain Eveno | |
| 2008- | Henri Le Porho | |
# Byströmita

La byströmita és un mineral de la classe dels òxids que pertany i dona nom al grup de la byströmita. Rep el seu nom del químic cristal·lí suec Anders Byström (1916-1956).

## Característiques

La byströmita és un òxid de fórmula química MgSb₂O₆. Cristal·litza en el sistema tetragonal. Es troba en agregats massius porosos en partícules submicroscòpiques; alguns grans mostren contorns rectangulars o quadrats sota el microscopi electrònic. La seva duresa és aproximadament 7 a l'escala de Mohs.
Segons la classificació de Nickel-Strunz, la byströmita pertany a «04.DB - Metall:Oxigen = 1:2 i similars, amb cations de mida mitja; cadenes que comparteixen costats d'octàedres» juntament amb els següents minerals: argutita, cassiterita, plattnerita, pirolusita, rútil, tripuhyita, tugarinovita, varlamoffita, tapiolita-(Fe), tapiolita-(Mn), ordoñezita, akhtenskita, nsutita, paramontroseïta, ramsdel·lita, scrutinyita, ishikawaïta, ixiolita, samarskita-(Y), srilankita, itriocolumbita-(Y), calciosamarskita, samarskita-(Yb), ferberita, hübnerita, sanmartinita, krasnoselskita, heftetjernita, huanzalaïta, columbita-(Fe), tantalita-(Fe), columbita-(Mn), tantalita-(Mn), columbita-(Mg), qitianlingita, magnocolumbita, tantalita-(Mg), ferrowodginita, litiotantita, litiowodginita, titanowodginita, wodginita, ferrotitanowodginita, wolframowodginita, tivanita, carmichaelita, alumotantita i biehlita.

## Formació i jaciments

Es troba en filons de quars en dipòsits d'antimoni oxidat. Sol trobar-se associada a altres minerals com quars o estibiconita. Va ser descoberta a la mina Fortuna, a El Antimonio, Caborca (Sonora, Mèxic). També ha estat descrita a la mina Silberne Rose, a Fichtelgebirge (Bavària, Alemanya).

## Referències

* ↑ «Byströmite» (en anglès). Mindat. [Consulta: 29 abril 2016].
* ↑ «Byströmite» (en anglès). Handbook of Mineralogy. [Consulta: 30 abril 2016].
# Premi Nacional de Disseny de Moda

El Premi Nacional de Disseny de Moda és un premi anual, concedit pel Ministeri de Cultura d'Espanya. Es dona en reconeixement d'un creador o un grup susceptible de ser considerat com a creador, per la seva obra feta pública o realitzada l'any anterior tenint en compte "l'originalitat i la qualitat de la seva obra, la seva innovació i la contribució a la vida cultural". També, en casos degudament motivats, com a reconeixement a una trajectòria professional. Es va crear l'any 2009 i està dotat amb 30 000 euros.

## Premiats

* 2009 - Manuel Pertegaz
* 2010 - Paco Rabanne
* 2011 - Elio Berhanyer
* 2012 - Manolo Blahnik
* 2013 - Amaya Arzuaga
* 2014 - Josep Font
* 2015 - Sybilla
* 2016 - David Delfín
* 2017 - Ágatha Ruiz de la Prada

## Referències

* ↑ Torriente, Eugenia de la «Cultura crea el Premio Nacional de Moda» (en es). , 19-02-2009 [Consulta: 22 novembre 2017].
* ↑ Torriente, Eugenia de la «Adiós a un genio del hilo y la aguja» (en es). , 30-08-2014 [Consulta: 22 novembre 2017].
* ↑ EFE «Paco Rabanne, Premio Nacional de Diseño de Moda» (en es). , 11-11-2010 [Consulta: 22 novembre 2017].
* ↑ Fernández-Santos, Elsa «El diseñador Elio Berhanyer, premio Nacional de Diseño de Moda» (en es). , 13-10-2011 [Consulta: 22 novembre 2017].
* ↑ Fernández-Santos, Elsa «Cuatro décadas a sus pies» (en es). , 28-11-2012 [Consulta: 22 novembre 2017].
* ↑ Mañana, Carmen «Amaya Arzuaga gana el Premio Nacional de Diseño de Moda» (en es). , 15-11-2013 [Consulta: 22 novembre 2017].
* ↑ Mañana, Carmen «Josep Font, Premio Nacional del Diseño de Moda» (en es). , 19-11-2014 [Consulta: 22 novembre 2017].
* ↑ Mañana, Carmen «Sybilla, Premio Nacional de Moda 2015» (en es). , 16-11-2015 [Consulta: 22 novembre 2017].
* ↑ Crespo, Irene «El último homenaje a David Delfín» (castellà). , 02-11-2017 [Consulta: 22 novembre 2017].
* ↑ Rodríguez, Rafa «Agatha Ruiz de la Prada, Premio Nacional de Diseño de Moda» (en es). , 20-10-2017 [Consulta: 22 novembre 2017].

## Vegeu també

* Premi Nacional d'Arts Plàstiques
* Premi Nacional de Fotografia

## Enllaços externs

* Premi Nacional de Disseny de Moda a la web del Ministeri d'Educació, Cultura i Esport
# LibreOffice Base

LibreOffice Base és el programa de gestió de base de dades, de codi obert, del paquet ofimàtic LibreOffice. És una nova branca del projecte d'OpenOffice.org Base. Base és un gestor de base de dades similar a Microsoft Access. Com en tot el paquet de LibreOffice, es pot utilitzar en una varietat de plataformes, incloent Microsoft Windows, Linux i Macintosh.

## Referències

* ↑ «LibreOffice: Features of Base». The Document Foundation, 2011. Arxivat de l'original el 2012-01-07. [Consulta: 4 setembre 2011].
* ↑ «LibreOffice: System Requirements». The Document Foundation, 2011.

## Vegeu també

* OpenOffice.org Base
# Cyclopes rufus

Cyclopes rufus és una espècie de pilós de la família dels ciclopèdids. És endèmic de l'oest del Brasil, on viu a l'interfluvi entre els rius Madeira i Aripuanã. El seu hàbitat natural són els boscos. Manca de ratlles ventrals o dorsals. El seu pelatge dorsal és rogenc, mentre que la cua i les extremitats són de color vermell groguenc. El seu nom específic, rufus, significa 'roig' en llatí. Com que fou descoberta fa poc, encara no se n'ha avaluat l'estat de conservació.

## Referències

* ↑ Miranda, Flávia R; Casali, Daniel M; Perini, Fernando A; Machado, Fabio A.; Santos, Fabrício R «Taxonomic review of the genus Cyclopes Gray, 1821 (Xenarthra: Pilosa), with the revalidation and description of new species» (en anglès). Zoological Journal of the Linnean Society, 183, 3, 2018, pàg. 687–721. DOI: 10.1093/zoolinnean/zlx079. ISSN: 0024-4082.
# Gladiador de Lagden

El gladiador de Lagden (Malaconotus lagdeni) és un ocell de la família dels malaconòtids (Malaconotidae).

## Hàbitat i distribució

Habita els boscos de la zona afrotròpica, localment a les terres baixes i muntanyes de Sierra Leone, Libèria, Costa d'Ivori, est de la República Democràtica del Congo, Ruanda i Uganda.

## Referències

* ↑ «Gladiador de Lagden». Cercaterm. TERMCAT, Centre de Terminologia. Rev. 10/05/2023(català)
# Bretanya (regió administrativa)

Bretanya (en bretó: Breizh; en gal·ló: Bertaèyn; en francès: Bretagne) és una regió administrativa de França, la capital de la qual és Rennes.
La regió de Bretanya, creada pel govern de Vichy durant la Segona Guerra Mundial, comprèn el 80% de l'antic ducat de Bretanya, considerat el bressol de la nació bretona. El 20% restant pertany actualment al departament del Loira Atlàntic, que forma part de la regió del País del Loira, amb capital a Nantes, que era la capital històrica del ducat de Bretanya.

## Història

Mercès a l'aplicació de la llei Deferre del març del 1982, els 4 departaments (llevat el de Loira Atlàntic), formen part de la regió de desenvolupament de Bretagne, una mena d'experiment descentralitzador de caràcter únicament administratiu, sense veritables competències i sense control dels mitjans de producció, tot i que maneja pressupostos importants i pot decidir en política de subvencions a nivell local.
Tampoc té competències en el camp cultural i lingüístic, la llengua oficial a tots els efectes és el francès, tot i que s'ha obtingut de les autoritats regionals i locals algunes subvencions per a polítiques bretonistes i en algunes zones s'ha iniciat la retolació bilingüe d'alguns pobles (no oficial, bé que tolerada).
Té un Conseil regional, conseil régional o Kuzul-rannvro Breizh de 83 membres, mentre que el Liger Atlantel envia 31 escons al Consell regional del País del Loira, del que en forma part.

## Vegeu també

* Bretanya històrica

## Enllaços externs

* Lec'hienn kuzul rannvroel - Consell Regional
# Blandford

«Blandford» té aquests significats:
* Blandford (Austràlia), Nova Gal·les del Sud
* Blandford (Massachusetts), Estats Units
* Blandford Forum, Dorset, Anglaterra
# Les Comelles

Mas Les Comelles és una masia de Sant Feliu de Pallerols (Garrotxa) inclosa a l'Inventari del Patrimoni Arquitectònic de Catalunya. Està situada al Veïnat de Sant Miquel de Pineda, per davant passa la carretera C-63, per poder accedir al mas cal entrar pel Camí de Sant Iscle de Colltort.

## Descripció

Es tracta d'un edifici civil amb teulada a dues vessants i orientat a ponent. Totes les cantoneres han estat treballades en pedra.
A l'edifici de l'habitacle, de forma basilical, es distingeixen un cos principal i dos de laterals, en els que hi ha dues eixides de sis arcades de pig punt cada una.
A l'edifici central hi ha una entrada amb arc de mig punt i sobre ella un gran balcó, bastant atípic en aquestes contrades. Hi ha també pintures amb motius geomètrics sense cap interès artístic.

## Història

És una edificació moderna.
Les diferents edificacions han conservat l'harmonia tot i que no lliga amb el seu entorn i difereix de les típiques cases del terme.

## Referències

* 1 2 3 4 5 «Mas Comelles». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].
# Locquignol

Locquignol és un municipi francès, situat a la regió dels Alts de França, al departament del Nord. L'any 2006 tenia 313 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 253 | 327 | 314 | 320 | 287 | 340 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Jean-Claude Bonnin | UMP |
# Occident (moviment)

Occident (1964-1968) va ser un moviment violent d'ultra-dreta de França, sovint descrit com a feixista. Alguns dels seus membres van ser més tard destacats polítics de diversos partits de dreta i fins i tot van arribar a ser ministres. El moviment mai va superar els 550 membres sugún algunes fonts, o d'una xifra estimada de 1.500 segons d'altres.

## Història

Fundat per Pierre Sidos (fundador també de Jeune Nation) el 1964, es nodria en la seva majoria d'estudiants universitaris. El moviment era fortament anticomunista, encara que també denunciava l'administració del president Charles de Gaulle, en la línia d'altres grups contestataris.
Durant les confrontacions violentes de maig de 1968, Occident va ser considerat un grup violent i il·legal i va ser dissolt per l'administració. Molts dels seus membres es van unir llavors al Groupe union défense, de similar ideologia.

## Membres destacats

* William Abitbol (polític francès).
* Dominique Chaboche (després membre del Front Nacional de França).
* Patrick Devedjian (polític francès).
* Claude Goasguen (polític francès).
* Jean-Jacques Guillet (polític francès).
* Gérard Longuet (antic ministre, proper a François Léotard).
* Alain Madelin (polític francès).
* Hervé Novelli (polític francès).
* Gerald Pencionelli (director del setmanal polític Minute).
* Ronald Perdomo.
* Guillaume Raoult (antic secretari d'estat).
* Alain Robert.
* Michel de Rostolan (després membre del Front Nacional de França).
* Xavier Raufer (criminòleg).

## Lemes

Entre els seus eslògans destaquen:
* Mort aux Bolches! (Mort als bolxevics)
* Gauchistes, ne vous cassez pas la tête, Occident le fera pour vous. (Gent d'esquerres, no us trenqueu el cap, Occident ho farà per vosaltres.)

## Referències

* ↑ Frédéric Charpier, Génération Occident, éd. du Seuil, 2005

## Bibliografia

* Joseph Algazy, La Tentation néofasciste en France. 1944-1965, éd. Fayard, 1984.
* Id., L'Extrême droite en France de 1965 à 1984, éd. de L'Harmattan, 1989, rééd. 2000.
* Frédéric Charpier, Génération Occident : de l'extrême droite à la droite, éd. du Seuil, 2005
* Charpier, Frédéric. Génération Occident. Le Seuil, 2005. ISBN 978-2020614139.
* Shields, J.G.. The Extreme Right in France. Taylor & Francis, 2007. ISBN 978-0-415-09755-0.
# Gold Coast

Gold Coast (en anglès, literalment, 'Costa Daurada') és una ciutat i una regió costanera d'aproximadament 70 quilòmetres de llarg del sud de Brisbane (Austràlia), a l'estat de Queensland. En els últims 50 anys s'ha transformat des d'un conjunt de pobles aïllats a una zona urbana on habiten prop de 480.000 habitants, actualment és la setena ciutat més gran d'Austràlia i la destinació turística més visitada d'Austràlia. El Consell de la Costa Sud va canviar el nom a Gold Coast el 1958 i Queensland la va proclamar oficialment la ciutat de Gold Coast el 16 de maig del 1959.
El clima subtropical, les seves platges atractives per al surf (les més properes de Brisbane), i el seu mercadeig econòmic ha atret a milions de turistes interns i internacionals, el que ha permès el naixement d'una indústria de turisme llesta per rebre els visitants. Aquesta estreta franja costanera s'ha cobert de grans edificacions d'apartaments, hotels, clubs nocturns i botigues per a turistes. L'àrea també atreu un gran nombre de pensionistes, si bé altres ciutats atreuen més aquest segment de la població.
Gold Coast està comunicada per la recentment ampliada Autopista del Pacífic, la línia de tren de Gold Coast i l'Aeroport de Gold Coast. Gold Coast disposa d'un club de futbol a l'A-League, el Gold Coast United FC.

## Referències

* "BusinessGC". Economic Development. http://www.businessgc.com.au Arxivat 2009-07-26 a Wayback Machine.. Retrieved 21 July 2009.
* "Gold Coast City Council". Boating section. http://www.goldcoastcity.com.au/t_std.asp?pid=322 Arxivat 2005-06-17 a Wayback Machine.. Retrieved 30 March 2005.
* "Australian Sisters City Association". Register of Sister Cities Affiliations (register_of_affiliations.doc). http://www.asca.asn.au/documents.html Arxivat 2005-04-04 a Wayback Machine.. Retrieved 30 March 2005.
* "Tourism Queensland Local Government Area Profile" (PDF). The Gold Coast Region (EA48E99BD71C5B381C3B294DB531EAD5.pdf). http://www.tq.com.au/tq_com/dms/EA48E99BD71C5B381C3B294DB531EAD5.pdf. Retrieved 20 December 2005. [dead link]
* "Gold Coast City Council". History and Heritage Section. http://www.goldcoast.qld.gov.au/t_standard.aspx?PID=961 Arxivat 2006-01-04 a Wayback Machine.. Retrieved 3 January 2006.
* "Gold Coast City Council Library Services". Local Studies Library. Archived from the original on 25 December 2005. https://web.archive.org/web/20051225083035/http://www.goldcoast.qld.gov.au/library/library_branches/branch.asp?Branch=local_studies. Retrieved 3 January 2006.
* "The State of Queensland (Department of State Development, Trade and Innovation)". State Development Centre, Gold Coast. http://www.sdi.qld.gov.au/dsdweb/v3/guis/templates/content/gui_cue_cntnhtml.cfm?id=17918 Arxivat 2006-08-19 a Wayback Machine.. Retrieved 13 August 2006.
* "Gold Coast City Council". History. http://www.goldcoast.qld.gov.au/t_standard.aspx?pid=1442Arxivat+2012-03-25+a+Wayback+Machine.. Retrieved 22 November 2006.

## Enllaços externs

* Gold Coast City Council
* Web Oficial de Turisme de Queensland - Gold Coast
* TransLink - Transport públic de Gold Coast
# Bandera de la Torre de Cabdella

La bandera oficial de la Torre de Cabdella té la següent descripció:
    Bandera apaïsada de proporcions dos d'alt per tres de llarg, dividida en barra en dues meitats iguals, la del pal de color blau, i la del vol dividida en dues meitats, blanca la primera, i negra la del vol.

## Història

Va ser aprovada el 9 de juny de 1993 i publicada en el DOGC el 23 de juny del mateix any amb el número 1761.

## Vegeu també

* Escuts i banderes del Pallars Jussà

## Referències

* ↑ «RESOLUCIÓ de 9 de juny de 1993, per la qual es dóna conformitat a l'adopció de la bandera del municipi de la Torre de Cabdella.» (pdf). DOGC num. 1761, 23-06-1993. [Consulta: 23 febrer 2010].
# Llebre negra

Lepus insularis és una espècie de mamífer de la família Leporidae que viu a Mèxic.
Està amenaçada d'extinció per la pèrdua del seu hàbitat natural.

## Referències

* Lagomorph Specialist Group 1996. Lepus insularis. Llista Vermella d'Espècies Amenaçades de la UICN 2006. Consultat el 5 de maig del 2008.
Espècies vivents de lagomorfs :
Regne Animalia · Embrancament Chordata · Classe Mammalia · Infraclasse Eutheria · Superordre Euarchontoglires :
Ochotonidae :
Leporidae :
Categoria :
# César Charlone

* No s'ha de confondre amb César Charlone (cineasta).
César Charlone (1895 - 1973), fou un polític uruguaià pertanyent al Partit Colorado. Va ser el primer Vicepresident de l'Uruguai de 1934 a 1938, durant la presidència de Gabriel Terra Leivas.
Posteriorment es va exercir com a Ministre d'Hisenda, nomenat per Óscar Diego Gestido i continuant després amb Jorge Pacheco Areco (30 d'octubre de 1967 -2 d'abril de 1970), acompanyat a la subsecretaria per Francisco Forteza. Durant el seu ministeri es van implementar les principals mesures econòmiques del règim de Pacheco: mercat de canvis unificat, acord amb el FMI, creació de COPRIN, i es va nomenar Alejandro Végh Villegas al capdavant de l'OPP.
Substituït transitòriament per Armando Malet, va retornar en aquesta cartera ministerial el 26 d'octubre de 1970, romanent fins al 16 d'abril de 1971. Va morir dos anys després, el 1973, a Montevideo.

## Vegeu també

* Eleccions generals de l'Uruguai de 1938.
* Eleccions generals de l'Uruguai de 1954.